paragraph_text: Menologium ( starogrčki: Μηνολόγιον; Μήν -"mjesec" + Λέγω - "sakupiti" u slobodnom prijevodu: mjesecoslov; ne brkati s grčkom riječi λόγιον - "svijet" ili "svetac").<br> Menologij je liturgijska knjiga Istočne crkve koja sadrži, po mjesecima poredane živote svetaca kao i druga čitanja. To je liturgijska knjiga koja, iako vrlo grubo, odgovara proprium sanctorumu latinskog brevijara. Uključuje i opise svih pokreta tijekom službe Božje koji se prakticiraju prilikom spomena svetaca, a posebno kanone pjevane u Ortrosu, službi koja odgovara katoličkim ranim jutarnjim molitvama (katolici ove molitve više ne mole ili ih mole vrlo rijetko), uključujući i sinaksarione, tj. povijesne objave koje se odnose na sveca koji se štuje toga dana.´On je sastavni dio većine bogoslužbenih Crkvenih knjiga, kao što su: Crkveni kalendari, psaltiri itd. Ima dvije tabele koje pokazuju: prva - raspored čitanja dijelova Svetog pisma po tjednima, počev od prvog dana Uskrsa, a druga pokazuje raspored čitanja po danima i mjesecima. Psaltir također, sadrži kao dodatak Mjesecoslov sa svim troparima (грч: κοντάκιον - himna u pravoslavlju u čast praznika ili nekog sveca) za sve dane bogoslužbene godine, a također za period Velikog posta s pripremnim tjednima zaključno sa Strasnim tjednom; posljednjim, sedmim tjednom Časnog posta, koji prethodi pravoslavnom Uskrsu.